Ουμβέρτος Α΄ της Ιταλίας

Ο Ουμβέρτος Α΄ (ιταλ. Umberto I di Savoia, 14 Μαρτίου 1844 – 29 Ιουλίου 1900) του Οίκου της Σαβοΐας ήταν ο δεύτερος βασιλιάς της Ιταλίας (1878 - 1900).    

 Βιογραφία 
Ο Ουμβέρτος Ραϊνέριος Κάρολος Εμμανουήλ Ιωάννης Μαρία Φερδινάνδος Ευγένιος ήταν το δεύτερο παιδί και ο πρώτος γιος του Βίκτωρος Εμμανουήλ Β΄ της Ιταλίας και της Αδελαΐδας των Αψβούργων-Λωρραίνης, κόρης του Ραϊνέριου Ιωσήφ της Αυστρίας.    

Διακρίθηκε ως διοικητής μεραρχίας στον πόλεμο εναντίον της Αυστρίας και στις μάχες του Σολφερίνο και της Κουστότσα. Η στρατιωτική του φήμη σε συνδυασμό με τη συμπάθεια που έδειχνε προς τον Γκαριμπάλντι και τους Ιταλούς πατριώτες, τον έκαναν δημοφιλή. Το 1878 διαδέχθηκε τον πατέρα του στο θρόνο της Ιταλίας. Στους κύκλους των αναρχικών ήταν γνωστός ως "Βασιλιάς Μύδρος" (Re Mitraglia).   

Δολοφονήθηκε το 1900 στη Μόντσα κατά την αποχώρησή του από το στάδιο του Μιλάνου, όπου είχε μεταβεί να παρακολουθήσει τους Πανιταλικούς ΑγώνεςΕγκυκλοπαίδεια Νέα Δομή, τόμ. 26, σελ. 119, Αθήνα 1999, από τον Ιταλό αναρχικό Γκαετάνο Μπρέσι.   


Οικογένεια
Νυμφεύτηκε το 1868 την εξαδέλφη του Μαργαρίτα της Σαβοΐας, κόρη του Φερδινάνδου της Γένουας, και είχε τέκνο:
 Βίκτωρ Εμμανουήλ Γ΄ (1869 - 1947), Βασιλιάς της Ιταλίας.

Πρόγονοι

Παραπομπές

Κατηγορία:Βασιλείς της Ιταλίας
Κατηγορία:Οίκος της Σαβοΐας